prečo sme sa rozhodli zachraňovať liečebný dom machnáč v trenčianskych tepliciach?
liečebný dom machnáč je mimoriadne hodnotným architektonickým dielom avantgardnej architektúry  postaveným v období medzivojnovej Československej republiky. táto ikonická funkcionalistická budova, ktorá je slovenským ekvivalentom slávnej vily tugendhat, patrí spoločne s pamiatkami unesco, akými sú bauhaus v dessau alebo sanatórium v paimio, medzi klenoty európskej moderny.
jaromír krejcar (1895 – 1950) bol významným pražským architektom medzivojnového obdobia. 
spolu s karlom teigem, jaroslavom seifertom či vítezlavom nezvalom bol členom avantgardnej skupiny devětsil. architektúru vyštudoval u ďalšieho významného českého architekta jána kotěru a už jeho prvé dielo, palác olympic z roku 1926, si získalo obdiv samotného le corbusiera. architekt krejcar realizoval v roku 1937 aj Československý pavilón na svetovej výstave umenia a techniky (expo) v paríži. tento pavilón zo skla a ocele na brehu seiny v susedstve eiffelovej veže, ktorým krejcar vzdal hold konštruktivistickej architektúre, získal v paríži zlatú medailu.